
ectionum  academicarum  recensui  ut  consueto  more  aliquid  praefationis  litterariae 
praemitteremus,  ad  Ciceronem  rediimus,  de  quo  nonnulla  abhinc  sex  menses  §^em 
occasione  disseruimus,  cum  eam  partem  emendationis  Tullianae  exemplis  declarare 
conaremur  quae  agnoscendis  eliminandisque  additamentis  alienis  continetur.  Nunc 
eandem  causam  repetere  ac  persequi  instituimus,  sed  ita  ut  exempla  petamus  non  ex 
orationibus  in  quibus  tum  maxime  morabamur,  verum  ex  philosophiae  scriptis  in  qui- 
bus  ingeniosi  critici  non  minus  saepe  eam  quam  dicimus  cupiditatem  delendi  prae  se 
ferunt,  qua  fit  ut  tollantur  nonnumquam  quae  ad  Ciceronis  morem  usumque  loquendi 
ac  sentiendi  relata  integra  esse  aut  si  qua  tamen  macula  violata  sint  ea  alio  modo 
abstersa  ad  sanitatem  revocari  videantur.  Sed  multa  non  sunt  quae  afferimus  neque 
gravitate  uUa  aut  inventi  laude  conspicua,  verum  tamen  ea  fortasse  in  quibus  demon- 
strandi  severitate  aliquid  efficere  liceat.  Nam  multa  sunt  in  hoc  genere  fidenter  posita 
et  per  multas  multorum  editiones  propagata,  quae  quivis  qui  modo  non  occupata  mente 
iudicet  sibi  persuadeat  vera  non  esse  sed  favore  quodam  retineri,  tamen  vi  argumen- 
tandi  rationibusque  ad  persuadendum  appositis  redarguere  non  possis:  et  nobis  hanc 
legem  scripsimus  ut  ne  umquam  pro  certis  venditemus,  quae  nisi  verisimilia  (si  tamen) 
haberi  non  possint,  nedum  viris  eruditis  et  omni  laude  insignibus  obloqui  audeamus 
nisi  fide  argumentorum  et  exemplorum  stabilimento  confirmati  et  adiuti.  Itaque  pauca 
acquirere  si  possumus  contenti  difficiliorem  istam  et  arduam  operam  acutioribus  ut  par 
est  sumendam  relinquimus,  adolescentibus  autem,  quibus  haec  scribimus,  si  qui  forte 
ad  hunc  scriptorem  tendant,  suademus  idem  quod  semper,  ut  impensa  observandi  diii- 
gentia  excutiant  prius  quam  temptare  incipiant  et  hoc  sibi  dicant,  libidinis  licentia 
multa  in  his  rebus  affectari  sed  stabile  quod  sit  nihil  nisi  iudicii  sinceritate  parari.  Sed 
aggredimur  ad  rem. 

I.  Initium  disputandi  facimus  ab  ipso  paene  principio  Academicorum  (i,  4,  15), 
ubi  M.  Varro  cui  Cicero  in  his  libris,  quos  ei  inscriptos  voluit,  honoris  causa  partes 
praecipuas  sermonis  attribuit,  in  hunc  modum  exorsus  dicitur. 

Socrates  mihi  videtur   [id  quod  constat   inter  omnesj  primus   a  rehus 

occultia  et  ah  ipsa  natura  involutis,  in  quihus  omnes  ante  eum  philosophi 

occupati  fuerunt,   avocavisse  philosophiam  et  ad  vitam  communem  ad- 

duxisse,  ut  de  virtutihus  et  vitiis  omninoque  de  honis  rebus  et  malis  quae- 

reretj  caelestia  autem  vel  procul  esse  a  nostra  cognitione  censeret  vel  si 

maxime  cognita  essent,  nihil  tamen  ad  hene  vivendum. 

In  quibus  Muellerus  verba  id  quod  constat  inter  omnes  quae  se  negat  'intelligere  quo- 

modo  ferri  possint*  notavit  ut  spuria.    Et  hoc  concedi  oportet,  in  hac  sententia,  quam 

eandem  Cicero  recta  oratione  his  verbis  reddidit  Tuscul.  disp.  v  4,  10   Socrates  autem 

primus  philosophiam  devocavit  e  caelo  et  in  urbihus  conlocavit  et  in  domus  etiam  introduxit 

et  coegit  de  vita  et  moribus  rehusque  bonis  et  malis  quaerere,  ilia  duo  mihi  videtur  et  id 

quod  constat  inter  omnes  non  satis  concinne  coniugata  videri.    Sed  si  delemus  xofifidnov 

editori  suspectum,  ut  mittamus  vix  satis  intelligi  quis  talia  additurus  fuerit,  verendum 

est  ne  relinquamus  quod  non  magis  placiturum  sit,  Varronem  in  ea  re,  quae  vulgata  erat 

et  ut  nota  a  Cicerone  ipso  altero  loco  refertur,  dicere  sihi  videri  Socratem  primum  a 

rehua  occultis  philosophiam  avocasse.     Quare   unum  tantum   e  duobus  si  ferri  potest, 

praestabit  retinere  id  ipsum   quod  ille   abiecit,  ut  ita  dicat  Varro   Socratem  constat 

inter  omnes  primum  ah  occultis  avocasse  philosophiam.    Sed  ad  hunc  modum  quoniam 

fieri  non  potest  ut  verba  emendentur,  iam  fateamur  necesse  est  rescindendo  in  neutram 

partem  multum  profici.    Itaque  sic  existimamus  utrumque  Ciceronem  scripsisse,  qui 

quia  posuerat  mihi  videtur,  huic  sententiae,  quam  non  satis  accommodatam  esse  sentie- 

bat,  quasi  corrigendi  causa  adiecit  alterum  id  quod  constat  inter  omnes. 

Non  laudamus  ne  sic  quidem  hanc  orationis  formam,  sed  non  quaeritur  quid 
nobis  laudandum  videatur  verum  quid  a  Cicerone,  qui  multa  scripsit  et  saepe  festi- 
nanter,  profectum  esse  credibile  sit.    Qui  vel  illa  quae  scripsit  de  finibus  ii  1,  2 

Sed  et  illum  quem  nominavi  (Leontinum  Gorgiam  dicit)  et  ceteros  so- 
phistas,  ut  e  Platone  intelligi  potest,  lusos  videmus  a  Socrate, 
quamquam  ea  nemo  quod  sciamus  vituperavit  aut  reiecit,  non  nimis  scite  conformasse 
videatur.  Nam  videmus  quoniam  non  potest  intelligi  nisi  apud  Platonem  (in  libris 
Platonis)  videmus  lusos,  his  quam  non  apte  praemittantur  illa  ut  e  Platone  intelligi 
potest  in  aperto  est.  Quae  verba  quo  modo  recte  poni  potuerint,  exemplo  sint  illa  quae 
in  Academ.  i  4,  16  leguntur,  omnis  eius  (Socratis)  oratio  tantum  in  virtute  laudanda  et 
in  hominibus  ad  virtutis  studium  cohortandis  consumehatur ,  ut  e  Socraticorum  libris 
maximeque  Platonis  intelligi  potest.  Ad  eorum  normam  illa  vel  sic  formari  poterant 
Gorgias  et  sophistae,  ut  e  Platone  intelligi  potest,  lusi  sunt  a  Socrate,  vel  non  minus 
recte  aut  Latine  Gorgiam  et  sophistaa  e  Platone  intelligi  potest  lusos  a  Socrate.  Sed  ap- 
paret  neutrum  ne  violentia  quidem  restitui  posse,  et  nobis  hoc  agendum  est,  non  ut  in 


ordinem  cogamus  scriptorem,  sed  ut  intelligamus  quo  nomine  vel  qua  parte  a  severiore 
cogitandi  loquendive  ratione  deflexerit.  Quodsi  quis  haec  attenderit  accuratiusve  per- 
spexerit  quae  dicit  in  oratione  de  imperio  Cn.  Pompeii  7,  19  A  quo  periculo  prohibete 
rem  publicam  et  mihi  credite,  id  quod  ipsi  videtis,  haec  fides  atque  haec  ratio 
pecuniarum,  quae  Romae  versatur,  implicata  est  cum  illis  pecuniis  Asiaticis,  aut  illa  in 
Planciana  36,  89  id  in  me  reprehendis,  quod  Q.  Metello  laudi  datum  est  .  .  quem,  ut 
potes  ex  multis  audire,  qui  tum  adfuerunt,  constat  invitissimis  viris  bonis  cessisse, 
in  quibus  item  parum  polite  cumulantur,  quorum  alterum  utrum  satis  erat,  similitudini 
hoc  dandum  esse  fatebitur,  ut  ne  severius  iudicemus  aut  illa  de  finibus  verba  aut  ea 
a  quibus  exorsi  haec  disputavimus.  Sunt  autem  etiam  alia,  in  quibus  comparabilem 
inconstantiam  vel  minus  concluse  orationem  structam  cognoscere  liceat:  sed  ea  nunc 
persequi  nolumus. 

Ad  Academica  redimus,  in  quibus  cum  i  4,  13  haec  scripta  essent 

Antiochi  magister  Philo,  magnus  vir,  ut  tu  existimas  ipse,  negat  in  libris, 
quod  coram  etiam  ex  ipso  audiebamus,  duas  Academias  esse  erroremque 
eorum  qui  ita  putarunt  coarguit.  Est,  inquit,  ut  dicis;  sed  ignorare  te 
non  arbitror  quae  contra  Philonis  Antiochus  scripserit 
Muellerus  ne  quis  titubaret  in  hi,s  quae  sunt  contra  Philonis,  quos  in  deliciis  habet 
uncos  nomini  incertae  originis  significandae  causa  apposuit,  quamquam  idem  in  prae- 
fatione  ad  h.  1.  profitetur,  se  non  intercessurum  si  quis  aut  contra  Philonia  malit  cum 
Madvigio  aut  addita  voce  ad  sustentandum  genetivum  contra  Philonis  (sententiam)  de 
Halmii  opinione  restituere.  Ex  his  quod  Halmio  placuit  liberius  est  quam  quod  pro- 
betur;  verisimilius  alterum  contra  Philonia,  quod  usu  adiuvatur;  sic  enim  Cicero  scribit 
Acad.  II  31,  98.  explicata  tota  Carneadis  sententia  Antiochea  ista  corruent  universa;  ibid. 
II  36,  115  qui  ista  Antiochea  contemnit;  de  fin.  i  6,  17  totus  est  alienus:  Democritea 
dicit,  perpauca  mutans;  ibid.  v  28,  84  honesta  oratio,  Socratica,  Platonis  etiam;  ac 
notum  est  in  simili  genere  saepe  solere  adiectiva  pro  genetivis  nominum  poni.  Nihil 
autem,  opinamur,  incautius  erat  aut  inconsultius,  quam  Philonis  delere  velle,  quod  si 
scriptum  non  erat  a  Cicerone,  cur  adderetur  causa  nulla  erat.  Ipsum  quod  traditum  est 
contra  Philonis  pendente  genetivo  posse  verum  esse,  Muellerum  intelligimus  non  repu- 
tasse;  et  tamen  hunc  loquendi  modum  Madvigius  iam  a.  1876  et  ante  Madvigium  I.  C.  G. 
Bootus  a.  1865  exemplis  certis  probarant.  Quorum  hic  in  epistolis  ad  Atticum  a  se 
editis  ad  xii  23,  2  quae  te  etiam  ex  Apollodori  puto  posse  invenire  et  alterum  ex  his 
epistolis  exemplum  Xiir  32,  3  eum  video  in  Libonis  praetorem,  et  hoc  nostrum  de  Aca- 
demicis  adscripsit;  Madvigius  autem  libris  de  finibus  tertium  editis  complura  alia 
praeter  illa  tria  collegit,  cum  ad  haec  de  fin.  iv  25,  69  ex  his  angustiis  ista  evaserunt 
detenora  quam  Aristonis,  h.  e.  ut  interpretatur  ^  td  tov  ^AQiaxcavoc,  afferret  Tuscul.  v. 
36,  105  malo  enim  Graecorum  quam  nostra  proferre;  de  divin.  i  26,  55  sed  quid  ego 
Graecorumf  nescio  quo  modo  me  magis  nostra  delectant;  nostrum  illud  de  Academ. 
contra  Philonis,  quod  durius  esse,  nec  tamen  recte  addubitari  scribit;  tum  in  libris 


significandis  orat.  70,  233  age  sume  de  Gracchi  apud  cenaores  illud,  cuius  generis  sunt 
illa  duo  ex  epistolis  ad  Atticum  a  Booto  notata.  Licet  quaedam  discrimina  intercedant, 
quae  neminem  fugient,  tamen  in  eo  conspirant  omnia,  ut  quid  Cicero  in  illo  liberiore 
usu  genetivi  sibi  permiserit  liquido  patefaciant.  Atque  is  usus  in  libris  quidem  notan- 
dis  etiam  latius  patuit;  velut  idem  genus  agnoscitur  in  bis  quae  leguntur  Academ.  ir 
44,  136  legimus  omnes  Crantoris  veteris  Academici  de  luctu;  est  enim  non  magnus,  verum 
aureolus  .  .  lihellus.  Quae  qui  probe  taxaverit,  inteliiget  Varronis  quae  sunt  de  lingua 
Latina  ix  1,  in  Florentino  codice  sic  perscripta  Crates  nohilis  gi'ammaticus ,  qui  fretus 
Chrysippo,  homine  actitissimo,  qui  reliquit  ttsqI  avcofiaXiac,  iei  (sive  lei)  lihri  contra 
analogian  atque  Aristarchum  est  nixus,  Spengelios  non  recte  tractasse,  cum  ita  ederent 
qui  reliquit  mgl  apcofiakiag  iii  lihros,  verum  ita  scribi  oportere  ut  olim  propositum  est, 
fretus  Chrysippo  qui  reliquit  neQl  avbOfiaXiag,  iis  (sive  ieis  ut  infra  3  ieij  lihris  contra 
analogian  est  nixus.  Neque  enim  ad  haec  reliquit  tisqI  avoofiakiag  erat  quod  addi  velles, 
quae  tam  recte  dicuntur  quam  illa  Cicejjonis  legimus  Crantoris  de  luctu.  Non  dissi- 
milia  sunt  illa  quae  Cicero  scribit  de  Dicaearcho  ad  Att.  ii  2,  1  nslXtjvaioov  in  manihus 
teneham  et  hercule  magnum  acervum  Dicaearchi  mihi  ante  pedes  exstruxeram:  o  magnum 
hominem,  et  unde  multo  plura  didiceris  quam  de  Procilio:  KoQiv&i(av  et  ^A&tjvnioov  puto 
me  Romae  hahere.  Quibus  non  inutiliter  adiungentur  haec  de  eiusdem  Dicaearchi  libris 
quae  scribit  Cicero  ad  Att.  xiii  31,  2  Dicaearchi  quos  scrihis  lihros  sane  velim  mihi 
mittas,  addas  etiam  Kaia^daeooq;  ibid.  32,  2  Dicaearchi  mQi  ipvxri?  utrosque  velim 
mittas  et  Kata^daeoog  (conf.  39,  2),  ex  quibus  natura  et  origo  huius  breviloquentiae 
dispicitur.  Sed  eos  praecipue  qui  multi  sunt  in  citandis  librorum  titulis  videmus  ista 
concisa  brevitate  uti,  ut  genetivo  defungantur  qui  unde  regatur  ultro  intelligitur:  quod 
genus,  ut  pauca  afferamus,  Suetonius  dicit  de  gramm.  21  p.  116,  4  Reiff.  ut  ipse  tradit 
sexagesimum  aetatis  annum  agens  lihellos  ineptiarum,  qui  nunc  iocorum  inscrihuntur, 
componei'e  instituit.  Festus  p.  378,  5  Th.i?  duohus  in  complurihus  orationihus,  cum  de 
actis  disser  . .  ti  cuius  etiam  perscribi  solet,  id  est  rationum  relatarum,  quod  his  tahulis 
docentur  iudices  quae  puhlice  data  atque  accepta  sint  (conf.  act.  ii  in  Verr.  i  14,  37). 
Festus  p.  404,  23  referri  diem  prodictam,  id  est  anteferri,  religiosum  est,  ut  ait  Veranius 
in  eo,  qui  est  auspiciorum  de  comitiis.  Idem  p.  274,  10  ea  de  quihus  dissentio  etaperte 
et  hreviter  ut  spero  scripta  in  his  lihris  meis  invenientur,  inscrihuntur  "priscorum  ver- 
borum  cum  exemplis."  Gellius  in  capitulo  libri  sexti  (vulgo  septimi)  2  in  libris 
eius  (Caesellii  Vindicis)  quos  inscripsit  lectionum  antiquarum;  in  textu  in  illis  com- 
mentariis  lectionum  antiquarum  Caeselli  Vindicis.  Id.  i  25,  17  Aurelius  Opilius  in  primo 
lihrorum  quos  Musarum  inscripsit.  Id.  ix  16,  1  Plinius  Secundus  .  .  libros  reliquit, 
quos  studiosorum  inscripsit.  Id.  xi  5,  5  Super  qua  re  Favorinus  . .  decem  lihros  com- 
posuit,  quos  UvQQcoveioov  tqotioov  inscribit.  Id.  xvi  12,  1  Cloatius  Verus  in  lihris  quos^ 
inscHpsit  Verborum  a  Graecis  tractorum  non  pauca  dicit  curiose  conquisita.  Cha- 
risius  p.  199,  28  K.  et  saepe  similiter  M.  Cato  dierum  dictarum  de  consulatu  suo,  ubi 


falso  nonnuUi  libri  addiderunt;  affertur  enini  sub  titulo  Dierum  dictarum  una  ea  quam 
habuit  de  consulatu  suo,  quae  ab  eodem  etiam  sic  simpliciter  citatur.  Id.  p.  229,  9 
At  pro  autem  Liciniua  Calvus  in  P.  Vatinium  ambitus;  ubi  item  falso  reu7n  addunt; 
nam  addendum  nihil  est,  intelligitur  autem  oratione,  si  quidem  ambitus  oratio  tam  recte 
quam  oratio  de  ambitu  appellatur;  quod  genus  0.  lahnius  ad  orat.  31,  111  pluribus 
verbis  declaravit.  Id.  190,  8  lulius  Romanus  ita  refert  de  adverbio  sub  titulo  a(fOQfi(Jov; 
p.  209,  20  .  .  .  rationem  penitus  invisere,  de  comortio  praepositionum  quem  adaeque 
sub  titulo  acpoQfiwv  dedimus,  legere  non  gravetur.  Diomedes  p.  518,  26  metra  quae 
Horatii  corpus  continet  quod  carminum  inscribitur;  ibid.  527,  34  liber  quintus  qui 
epodon  inscribitur,  cf.  Keilii  adn.  Quae  si  recte  interpretamur,  intelligitur  quae  scribit 
Charisius  p.  202,  26 '^impariter^  Horatius  Epistolarum^versibus  impariter  iunctis",  et 
p.  229,  15  An  pro  cum  Maro  bucolicon  "An  mihi  cantando^^  cet.  plena  esse  neque 
sibi  quid  addi  postulare,  non  secus  atque  haec  apud  eundem  p.  65,  13  apud  auctores 
margo  masculino  quoque  dicitur  genere.,  ut  apud  Ovidium  '^'brachia  longo  margine^*  et 
frequenter  Varro  rerum  rusticarum  sic,  aut  p.  81,  18  et  Macer  theriacon  "longo  reso- 
nantia  sibila  collo"  ubi  vide  Keilii  adn.  Macrobius  Sat.  v  18,  11  Euripidis  auctoritas, 
quam  Didymus  grammaticus  in  his  libris  quos  TQayMdovfisvijg  A^Jfft)?  scripsit  (inscripsit) 
posuit  his  verbis.  Cuius  genetivi  usus  quo  magis  perspiciatur,  non  negligenda  sunt  ne 
talia  quidem  qualia  Varro  scribit  de  lingua  Latina  viir  60  Ut  in  his  singularibus,  sic  in 
multitudinisj  et  multa  similia,  aut  quae  Cicero  de  nat.  deor.  m  34,  84  in  quibus  (mensis) 
cum  more  veteris  Graeciae  inscriptum  esset  BONORUM  DEOEUM,  quibus  comparabilia  sunt 
et  haec  Diodori  XX  46,  2  sipjjcpiaavto  .  .  xal  ^cofidv  IdQVdafisvovg  nQoaayoQsi>aai  ^corij- 
Qtav,  et  illa  ipsius  Ciceronis  de  legibas  ii  23,  58  in  ea  scriptum  lamina  honoris.  Quo- 
rum  exemplo  patefieri  putamus  genetivum  in  titulis  librorum  per  se  solum  poni  solitum, 
id  quod  compluribus  testimoniis  eorum  quae  supra  allata  sunt  subindicari  videatur. 

n.  De  Officiorum  libris,  quibus  nulli  paene  Tulliani  magis  uncinatis  notis 
criticorum  beneficio  ornati  et  distincti  sunt,  cum  multa  praetereamus,  quae  iniuria  in 
suspicionem  falsi  rapta  et  auctori  suo  adempta  nobis  videntur,  duos  locos  non  nimis 
ponderosos  disceptare  conabimur  paucis,  qui  sive  emendate  scripti  sunt  sive  mendo 
laborant,  hoc  nisi  fallimur  certo  patefacient,  expungendi  quidem  operam  in  iis  inutiliter 
et  prave  esse  collocatam. 

Libro  III  20,  8  haec  edita  sunt  a  Muellero 

Quid  igitur  possumusne  aut  illum  Marium  virum  bonum  iudicare  aut  huncf 
explica  atque  excute  intelligentiam  tuam,  ut  videas  quae  sit  in  ea  [speciesj 
forma  et  notio  viri  boni; 
idem  in  praefatione  adnotat,  pro  species  quod  ipse  induxit,  alios  malle  forma  insiticium 
habere;  itaque  vinculis  ab  altera  voce  tralatis  ad  alteram  in  Baiteri  exemplari  legitur  in 
ea  species  [forma]  et  notio.  Quod  qui  praeferebant,  poterant  exemplo  uti  quod  de  finibus 
V  24,  69  in  bonis  codicibus  speciem,   in  deteriorum  multis  forniam  exaratum    est. 

Omittimus  quaerere  qui  hoc  aut  illud  primi  protulerint  aut  post  alios  probarint:  illud 
dicimus,  hoc  ipsum  quod  si  additamentum  factum  est  aegre  definias,  utram  earum 
vocum  alteri  aliena  manu  appictam  habeamus,  argumenti  satis  esse,  si  peccatum  sit, 
non  isto  modo  peccatum  esse.  Accedit  quod  Cicero  haec  duo  nomina  non  solum  per  se 
singula  sed  ambo  copulata  saepe  posuit,  in  propria  oratione  non  minus  quam  tralata. 
Velut  haec  quae  scribit  de  lege  agraria  ii  13,  32  formam  adhuc  habetis,  Quintes,  et 
speciem  ipsam  tyrannorum  aut  pro  Caelio  3,  6  sunt  iata  maledicta  pervulgata  in  omnes 
quorum  in  adoleacentia  forma  et  apecies  fuit  liberalis,  et  in  Tuscul.  disp.  v  39,  114 
Homeri  picturam,  non  poesim  videmus;  quae  regio,  quae  ora,  qui  locus  Ghraeciae,  quae 
species  formaque  pugnae,  quae  acies  .  .  .  non  ita  expicta,  haec  inquimus  nonne 
debebant  revocare  ab  ea  opinione  qua  putabant  alterum  ex  duobus  prave  accessisse,  cum 
praesertim  nemo  nesciat  Ciceronem  cumulare  similia  solere  potius  quam  parcere  no- 
minibus,  qui  vel  talia  scribit,  ut  pauca  quae  illis  propinqua  sint  et  finitima  afferamus, 
pro  Rosc.  Amer.  22,  63  monstrum  certissimum  est  esse  aliquem  humana  specie  et  fi- 
gura;  de  offic.  lll  4,  16  similitudinem  quandam  gerebant  speciemque  sapientium;  ibid. 
I  5,  15  formam  quidem  ipsam  et  tamquam  faciem  honesti  vides;  pro  Scaur.  17,  38  testes, 
in  quibus  docebo  non  modo  nullam  Jidem  et  auctoritatem,  sed  ne  speciem  quidem  esse  aut 
imaginem  testium.  Quamobrem  quod  ista  duo  nomina  composita  sunt,  non  erat  profecto 
quod  alterum  utrum  eorum  culparetur  et  damnaretur.  Sed  offensio  si  qua  est  non 
potest  esse  nisi  quod  cum  tria  sint  duo  tantum  posteriora  per  particulam  iunguntur: 
species,  forma  et  notio.  Hoc  enim  abhorrere  a  Ciceronis  more  dicunt,  quem  aut  bis 
ponere  coniunctionem  solere  aut  ne  semel  quidem  explorato  usu  confirmetur.  Hanc 
sententiam  olim  Krarupius  dixit,  cum  aut  species  a.\ii  forma  deleri  inberet;  eandemque 
sententiam,  nostro  quidem  loco  praetermisso,  Madvigius  probavit,  qui  non  semel  sed 
bis  ea  si  qua  in  vulgatis  exemplaribus  refragari  videbantur  studiose  excussit  (opusc. 
acad.  I  p.  334;  de  finibus  iv  20,  56).  Qui  quamquam  ne  sic  quidem  omnem  materiam 
exhausit,  tamen  multa  probabiliter  expedivit,  cum  aut  bonorum  codicum  fide  nisus  aut 
coniectura  adiutus  modo  adderet  particulam  quae  deesset,  modo  quae  superesset  re- 
traheret,  interdum  unum  de  tribus  nominibus  ut  additicium  deleret,  nonnumquam  inter- 
pretando  orationem  bipertitam  esse  pro  tripertita  doceret.  Id  enim  hac  disputatione 
evincitur  non  omnia  una  ut  aiunt  pertica  tractari  posse,  sed  accurate  discerni  oportere, 
si  laboret  oratio,  qua  parte  laboret,  ut  suum  cuique  loco  remedium  adhibeatur.  Itaque 
sic  rationem  concludimus,  in  verbis  Officiorum  quae  diximus  non  alterum  duorum 
nominum  quae  apte  componi  poterant  falsi  arguendum,  sed  hoc  solum  ambigi  utrum 
addatur  particula  quae  desit  an  quae  sit  reraoveatur,  quoniam  utrumque  ferri  potuit, 
et  quae  sit  in  ea  species  forma  [et]  notio  viri  boni  et  species  [et]  forma  et  notio  v.  b. 
Quorum  utrum  probabilius  sit,  quis  dubitabit  cum  intelligat,  ut  tollatur  particula  nulla 
re  suaderi,  eandem  adiicere  suo  loco  iubere  omnia.  Quid  enim  facilius  quam  addi  et 
post  species,  cuius  exitus  comparem  paene  syllabam  proclivi  errore  hausit.  Nec  deest 
simillimae  orationis  exemplum.     Quid  enim  si  scripsit  Cicero  quod  putamus 

ut  videas  quae  sit  in  ea  species  et  forma  et  notio  viri  boni, 
ad  hanc  orationis  formam  propius  accedere  potest  quam  quod  legitur  de  re  publica 
ir  29,  51  prima  sit  Jiaec  forma  et  species  et  origo  tyranni.  Et  saepe  solet  in  hunc 
modum  tripertitam  orationem  geminata  coniunctione  conformare,  velut  de  re  publica 
VI  17  scribit  aol  ohtinet,  dux  et  princeps  et  moderator  luminum  reliquorum;  de  fin, 
I  20,  65  multo  magis  vita  et  factis  et  moribus  comprobavit,  cf.  i  6,  19;  pro  Deiot.  3,  8 
per  fidem  et  constantiam  et  clementiam  tuam  libera.  Denique  ne  quid  omittatur  quod 
ad  rem  pertineat,  hoc  dicimus  non  raro  simili  condicione  et  omissam  et  particulam  et 
fidenter  a  criticis  repositam,  ut  de  off.  i  17,  54  sanguinis  coniunctio  et  benevolentia  devincit 
homines  [et]  caritate;  in  Verr.  act.  ii  lib.  i  33,  85  eius  rei  duces  et  auctores  [et]  prin- 
cipes  fuisse,  al. 

Nolumus  hoc  argumentum  quamvis  amplum  persequi  longius,  sed  tamen  si- 
militudinis  causa  unum  etiara  locum  perstringemus  brevi,  eum  unde  Madvigius  de  fin. 
1.  c.  ansam  petiit  hanc  rem  ad  amussim  disputaadi.     Dicimus  verba  haec 

Tuus  ille  Poenulus  .  .  .  causam  non  obtinens  repugnante  natura  verba 
versare  coepit  et  primum  rebus  iis  quas  nos  bonas  dicimus  concessit  ut 
haberentur  aptae  habiles  et  ad  naturam  accommodatae. 
De  his  postremis,  quae  sic  scripta  sunt  in  libris,  Madvigii  varia  fuerunt  vario  tempore 
iudicia:  primum  enim  alterum  et  inseri  voluit,  quoniam  haec  tria  essent  et  pari  ordine 
se  exciperent,  aptae  [et]  habiles  et  ad  naturam  accommodatae ;  postea  habiles^toia,  signi- 
ficatione  quae  ad  facilem  tractationem  pertineret'  ab  hoc  loco  alienum  esse  ratus  Baitero 
duce  (quamquam  idem  iam  Orellius  proposuerat)  hanc  vocem  pro  additicia  habuit  eam- 
que  in  duabus  editionibus  uncis  inclusam  exhibuit;  denique  ubi  Heinius  ex  aptae  hahiles 
efficiendum  esse  aestimahiles  coniecit  (quemadmodum  in  quibusdam  codicibus  optabiles 
scribi  pro  aptae  habiles  traditur),  hanc  coniecturam  ingeniosam  et  probabilem  esse 
affirmavit,  sed  uti  ea  in  conformando  textu  ausus  non  est;  confidentior  eam  Muellerus 
sua  editione  recepit.  Nos  ab  hoc  postremo  progressi  ut  haec  conamina  recognoscamus, 
ingeniosum  esse  illum  emendandi  modum  facile  concedimus,  probabilem  et  verum  ut 
habeamus  non  adducimur.  Nam  etsi  non  nos  fugit,  propositam  vocem  stabiliri  quodam 
modo  iis  ouae  aut  Heinius  attulit  aut  afferri  possunt  velut  quae  scripta  sunt  de  fin. 
rv  21,  58  lomnia  quae  secundum  naturam  sint  aestimatione  aliqua  digna  eaque  pro  eo, 
quantum  in  quoque  sit  ponderis,  esse  aestimanda,  vel  quae  ibid.  60  ea  quae  Zeno  aesti- 
manda  et  sumenda  et  apta  naturae  esse  dixit,  eadem  illi  hona  appellant,  tamen  ex  altera 
parte  aptae,  quo  nomine  Cicero  in  simili  sententia  plus  semel  usus  est  cum  scribit 
V  6,  17  aptum  et  accommodatum  naturae  esse  oportere,  iv  17,  46  proponi  necesse  esse 
apta  et  accommodata  naturae,  et  quae  modo  attulimus  iv  21,  60,  pro  nihilo  habere  et 
corrigendo  auferre,  veremur  ne  cui  nimis  temerarium  videatur.  Facilius  feras  habiles 
removeri,  quo  dempto  Ciceronem  sibi  constantem  reddideris,  qui  i'es  aptas  et  accommo- 
datas  naturae  appellat,  easdem  habiles  in  ea  sententia  alibi  non  dixit.  Sed  tamen,  ne 
praepropere  iudicemus,  quoniam  Ciceronem  videmus  his  duobus  vocabulis  nonnumquam 

uti  coniunctis,  cum  non  solum  scribit  (pro  Tullio  8,  18)  et  iis  arma  quae  cuique  habilia 
atque  apta  essent  comparat,  aut  (de  orat.  i  54,  231)  si  mihi  calceos  Sicyonios  attulissea, 
non  uterer,  quamvis  essent  habiles  atque  apti  ad  pedem,  sed  etiam  (de  legibus  I  9,  26) 
figuramque  corporis  habilem  et  aptam  ingenio  humano  dedit*),  quid  impedire  dicimus 
quominus  quas  res  ad  naturam  accommodatas  dicit,  easdem  aptas  et  habiles  naturae 
sive  ad  naturam  esse  voluerit:  nam  ad  haec  quoque  necesse  est  pertineat  natura,  quam- 
vis  positus  id  prohibere  videatur,  et  habilis,  cuius  vocis  significationem  Madvigius 
angustis  finibus  circumscripsit,  cum  ad  facilem  tractationem  tantum  pertinere  diceret, 
comparem  vim  et  usum  cum  aptus  habere  exempla  allata  docent. 

Itaque  sic  existimamus,  reliqua  quae  temptata  sunt  irrita  esse  et  reiectanea; 
unum  illud  quaeri  posse,  quoniam  sine  et  altero  constare  orationem  probabile  non  est, 
utrum  removenda  quae  legitur  particula  an  adiicienda  altera  succurri  sententiae  oporteat. 
In  qua  re  dicimus  longe  praestare  ea  voce  suo  loco  inserta,  ubi  praesertim  facile  prae- 
teriri  per  errorem  potuit,  orationis  formam  refingere,  qua  Ciceroni  nihil  familiarius  erat, 
qui  adiectiva  quoque,  non  solum  nomina,  duplici  coniunctione  vincire  consuevit,  ut 
de  fin.  IV  21,  60,  quae  supra  allata  sunt;  Acad.  ii  14,  43  illa  vera  et  firma  et  certa  esse; 
Lael.  17,  62  sunt  igitur  firmi  et  stabiles  et  constantes  eligendi;  de  re  publica  ll  29,  51 
sit  huic  oppositus  alter,  bonus  et  sapiens  et  peritus  utilitatis  civilis;  Paradox.  2,  19  ut 
improbo  et  stulto  et  inerti  nemini  bene  esse  potest,  sic  bonus  vir  et  sapiens  et  fortis  miser 
esse  nemo  potest;  pro  Planc.  8,  21  sed  solidam  et  robustam  et  assiduam  frequentiam 
praebuerunt;  ibid.  9,  22,  Ad  eorum  normam  dubitamusne  Ciceronem  nunc  quoque 
scripsisse  haberentur  aptae  et  habiles  et  ad  naturam  accommodatae^i  Nos  quidem  hoc, 
quod  initio  Madvigii  simplex  iudicium  probarat,  adeo  pro  vero  habemus,  ut  si  ita  scrip- 
tum  fuisset  in  libris,  neminem  offensurum  fuisse  confidamus;  nunc  ab  exiguo  errore 
turbas  ortas  intelligimus,  quibus  quae  optime  composita  erant  in  deterius  mutata  sunt. 
Similis  causa  quamvis  paulo  impeditior  est  alterius  loci  de  officiis,  de  quo 
disputaturi  eramus.     Sunt  verba  haec  iii  4,   16, 

Haec  igitur  officia,  de  quibus  his  libris  disserimus,  quasi  secunda  quae- 
dam  honesta  esse  dicunt,  non  sapientium  modo  propria  sed  cum  omni  homi- 
num  genere  communia.  itaque  iis  omnes,  in  quibus  est  virtutis  indoles, 
commoventur.  nec  vero  cum  duo  Decii  aut  duo  Scipiones  fortes  viri  comme- 
morantur,  aut  cum  Fabricius  [aut  AristidesJ  iustus  nominatur,  aut  ab 
illis  fortitudinis ,  aut  ab  hoc  iustitiae  tamquam  a  sapiente  petitur  exem- 
plum;  nemo  enim  horum  sic  sapiens,  ut  sapientem  volumus  intelligi,  nec 
ii,  qui  sapientes  habiti  et  nominati,  M.  Cato  et  C.  Laelius,  sapientes  fu- 
erunt,  ne  illi  quidem  septem,  sed  ex  mediorum  officiorum  frequentia  simili- 
tudinem  quandam  gerebant  speciemque  sapientium. 
Haec,  quae  plenius  afferenda  erant  ut  de  sententiae  tenore  constaret,  ita  uti  supra 


*)  Diomedes  p.  314,  10  K,  viae  habilis,  virtuti  utilis,  scenae  aptua. 

scripta  sunt,  Muellerus   edidit  inclusis   verbis  aut  Aristidea,    ceteroquin  accurate  ad 
meliorum  codicum  memoriam,  quorum  fide  hos  libros  Baiterus  in  Turicensi  altera  re- 
censuit,  spretis  iis  si  qua  temere  correcta  in  deteriorum  paucis  aflferuntur:   nisi  quod 
non  ab  his,   quod  est  in  codicibus  Tullianis  sed  ab  koc  recepit  usus  Lactantii  testi- 
monio,  qui  haec  verba  in  Divinarum  institutionum  vi  6  p.  504  Br,  hoc  modo  in  suum 
usum  convertit:  quid  sapientiam  nonne  idem  (Ciceronem  ante  appellavit)  conjitetur  in 
philoaophis  esse  nullamf  "aut  cum  Fabricius^  inquit  ^'^aut  Aristides  iustus  nominatur, 
aut  ab  illis  fortitudinis  aut  ab  hoc  iustitiae  tamquam  a  sapiente  petitur  exeniplum.  nemo 
enim  horum  sic  sapiens,  ut  sapientem  volumus  intelligi,  nec  ii  qui  sapientes  habiti  et 
nominati,  M.  Cato  et  C.  Laelius  sapientes  fuerunt,  ne  illi  quidem  septem,  sed  ex  medi- 
orum  officiorum  frequentia  similitudinem  quandam  gerebant  speciemque  sapientium^   si 
ergo  et  philosophis  ipsorum  confessione  adempta  sapientia  est  et  iis  qui  iusti  habiti 
sunt  adempta  iustitia  est,  omnes  igitur  illae  virtutis  descriptiones  falsae  sint  necesse 
est,  quia  quae  sit  vera  virtus  scire  non  potest  nisi  iustus  ac  sapiens.    Paulo  negligen- 
tius  haec  Lactantius  ex  Ciceronis  libro  transtulit  in  suum,  cum  verba  aut  ab  illisforti- 
tudinis  retinuerit  quidem  sed  ea  ad  quae  haec  pertinebant,  illa  dicimus  de  Deciis  et  Sci- 
pionibus  viris  fortibus,  simul  cuni  negatione  omiserit:  nam  ipsum  omisisse,  non  periisse 
casu  aut  errore,  eius  rei  indicium  esse  monet  editor,  quod  pauUo  post  sapientes  (philo- 
sophos)  quidem  et  iustos  dicat,  fortes  praetereat.    Quod  vero  ibidem  scribit  iis  qui  iusti 
habiti  sunt  adempta  iustitia  est,  inde  putamus  probabiliter  colligi  ante  duo  nomina,  Fa- 
bricii  ct  Aristidis,  fuisse,  quamquam  quod  insequitur  ab  hoc  videri  possit  non  referri  nisi 
ad  unum.    Atqui  verba  aut  Aristides,  quae  Lactantio  cum  Ciceroue  communia  sunt,  re- 
centiores  critici  loannis  Michaelis  Heusingeri  decreto  obtemperantes  uno  ore  suppositicia 
esse  clamarunt,  rationibus  illi  quidem  usi,  quibus  putamus  non  multum  probari.    Nam 
quod  dicunt,   si  duo  nomina  sint,  verba  iustus  nominatur  stare  non  posse  et  pluralem 
numerum  verbi  requiri,  non  recte  rem  accipiunt:  neque  enim  duo  coniuncte  aflferuntur, 
sed  quasi  optione  data  Cicero  ita  loquitur,  cwn  Fabricius  aut  si  mavis  Aristides  iustus 
nominatur,  ut  ne  potuerit  quidem  multitudine  verbi  uti.    In  hac  autem  oratione  non 
minus  recte  ab  hoc  quod  est  apud  Lactantium,  quam  quod  Ciceronis  libri  testantur 
ab  his  illis  duobus  nominibus  applicari  potuit.     Quod  vero  etiam  verbis  tamquam  a 
sapiente  non  posse   nisi   unum  significari   volunt,   fugit  eos  ratio,    si  quidem  hoc  pa- 
riter  ad  fortes  et  ad  iustum  iustosve  redire  necesse  est;  nec  dubium  est  quin  omissa 
iustitia  de  solis  fortibus  recte  scribi  potuerit  cum  fortes  viri  commemorantur,   ab  iis 
fortitudinis  non  tamquam  a  sapiente  petitur  exemplum.    Itaque  his  quidem  rationibus 
nondum  nobis  videmur  ex  ea  sententia  deiecti  esse  qua  putabamus  orationis  formam 
quam  Cicero  instituit  non  unum  tantum  nomen  ferre  aut  flagitare  sed  illa  duo  duobus 
testibus  stabilita  non  minus  commode  recipere.   Sed  critici  quo  certius  evincant  alterum 
ex  iis  nominibus  alienae  manui  acceptum  ferri,  hoc  argumento  tamquam  gravissimo 
utuntur,   quod  Graecum  nomen  Romanis  immixtum  Ciceronis  morem  aut  huius  loci 
naturam  male  deceat;  idque  indicium  tantum  valere  praedicant,   ut  Aristidis  nomen 

2» 

tam  certo  hinc  exulare  iubeat  quam  i  30,  109  Xenocratem  severiasimum  philosophoru^n 
excludat,  utpote  et  ipsum  temere  a  nescio  quo  ad  Romana  nomina  agglutinatum.  Haec 
viros  eruditos  serio  proponere,  vix  credi  posset,  nisi  magna  vis  esset  isti  quam  saepe 
dicimus  cupiditati  spuria  insequendi  et  exstirpandi,  qua  dici  non  potest  quanto  opere 
hi  libri  de  officiis  deformati  sint.  Quid  enim?  Fabricione  copulare  Aristidem,  Romano 
Graecum,  non  licuisse?  cum  tamen  eodem  tenore  post  Catonem  et  Laelium,  quos  negat 
sapientes  fuisse,  addit  ne  illi  quidem  septem,  qui,  putamus,  Graeci  fuerunt:  qui  quidem 
illis  eadem  forma  et  brevitate  adnectuntur  qua  1.  c.  ad  haec  Romana  hoc  idem/uisse 
in  P.  Scipione  Nasica,  contraque  patrem  eius  nullam  comitatem  hahuisse  sermonis,  ad- 
iiciuntur  illa  ne  Xenocratem  quidem  severissimum  philosophorum  scil.  ul/am  habuisse  comi- 
tatem  sei^monis.  Et  nos  negamus  Xenocratem,  quem  Cicero  et  hoc  loco  severissimum  phi- 
losophorum  et  in  Tusculanis  disputationibus  v  18,  51  illum  gravissimum  philosophorum 
appellat,  ut  Graecum  hoc  loco  memorari  potuisse,  in  ea  videlicet  disputatione  in  qua 
ab  initio  ad  finem  cum  Romanis  Graeci  componuntur  et  contenduntur?  Sed  nos  Xeno- 
cratis  causam  non  persequimur,  quae  valde  perturbata  est  a  doctis  ut  breviter  dis- 
ceptari  uon  possit.  Argumentum  quldem  quo  tamquam  iortissimo  Aristidem  relegarunt, 
nihili  esse  et  hoc  exemplo  firmatur  et  multis  velut  Tusc.  disp.  V  17,  49. 

Sed  quoniam  quae  damnarunt,  non  induxerunt  stilo  verso,  ut  ea  legi  possint 
quamvis  nota  insignita,  ne  animadvertisse  quidem  videntur,  quam  ineptam  ex  perapta 
orationem  delendo  eflfecerint,  aut  cum  Fabricius  iustus  nominatur:  nam  Fabricii  iustitia 
quidem  praedicari  potuit,  iustus  ille  nominari  non  solebat;  id  quod  in  unum  Aristi- 
dem  cecidisse  notum  est,  de  quo  Cornelius  Nepos  ita  loquitur,  ut  unus  post  hominum 
memoriam,  quem  quidem  nos  audierimus,  cognomine  iustus  sit  appellatus,  Cicero  autem 
ipse  haec  memoravit,  pro  Sestio  67,  141  Aristides  qui  unus  omnium  iustissimus  fuisse 
traditur,  Tuscul.  disp.  v  36,  105  Aristides  (malo  enim  Graecorum  quam  nostra  pro- 
ferre)  nonne  ob  eam  causam  expulsus  est  patria  quod  praeter  modum  iustus  esset?  Quare 
in  iustitiae  laude  cum  Fabricius  exemplo  esset,  ultro  Aristidis  memoria  occurrebat, 
et  iam  optima  forma  de  duobus  dici  poterat  cum  Fabricius  aut  Aristides  iustus  nomi- 
natur.  Quos  ambos  Cicero  infra  in  his  ipsis  libris  (iii  22,  87)  posteaquam  Fabricii 
Pyrrhi  bello  probatam  fidem  laudavit,  hac  comparatione  coniunxit:  utrum  igitur  utilius 
vel  Fabncio,  qui  talis  in  hac  urbe  qualis  Aristides  Athenis  fuit,  vel  senatui  nostro,  qui 
numquam  utilitatem  a  dignitate  seiunxit,  armis  cum  hoste  certare  an  venenis?  Quo  magis 
cavendum  est,  ne  a  Fabricio  Aristidem  revellentes  cum  illo  aptissime  consociatum  Ci- 
ceronis  orationi  et  sententiae  officiamus  ultro  cum  adiuvare  velimus.  Sed  ex  ista  com- 
paratione  perfacile  erat  opinari  Ciceronem  non  Fabricius  aut  Aristides  scripsisse 
sed  aut  cum  Fabricius  ut  Aristides  iustus  nominatur;  quae  etsi  denuo  reperta,  non  nova 
est  opinatio  sed  olim  a  Gernhardo  proposita  sciteque  comprobata.  Cuius  rei  memor 
non  erat  Baiterus  cum  idem  afferret  ut  suum  in  praefatione;  nam  textui  constituendo 
non  adhibuit.  Recentiores  autem  critici  cum  multa  inutilia  afferant  nec  Gernhardi 
nec  Baiteri  mentionem  faciunt,  sive  ignorarunt  coniecturam  sive  illa  fiducia  freti  qua 

tollere  malunt  emblemata  spreverunt.  Neque  tamen  indignum  est  inventum  quod  atten- 
datur  et  consideretur;  quippe  lenissimo  remedio  (et  saepius  ut  et  aut  particulas  per- 
mutari  in  codicibus  nota  res  est,  de  qua  post  Wesenbergium  agit  Muellerus  ipse  ad 
Tusc.  314,  12)  iusta  sententiae  forma  paratur:  qua  recepta  et,  quod  tum  opus  est,  ab 
hoc  scriptura  ex  Lactantii  libris  restituta  orationis  incoramoda,  quae  docti  putabant,  nos 
quidem  nuUa  habebamus,  removentur.  Sed  coniecturam  dum  laudamus,  fidem  librorum 
nondum  destituimus,  non  superstitione,  ne  qua  littera  scripta  pereat,  sed  quia  sensum 
nostrum  consulentes  penitusque  excutientes  cum  utramque  probamus  ambigimus  utram 
altera  potiorem  ducamus:  illud  non  ambigimus  pravo  ac  pernicioso  consilio  Aristidis 
commemorationem,  qua  nihil  aptius  esse  aut  magis  necessarium  potuit,  a  Ciceronis 
oratione  rescissam  nescio  cuius  ineptae  sedulitati  attribui. 

III.  Praeclarum  opus  est  Madvigii,  quo  Ciceronis  de  finibus  ad  fidem  librorum 
ab  ipso  excussam  et  fundatam  recensuit  amplissimisque  commentariis  enarravit.  Qui 
singulari  qua  pollebat  doctrina  adiutus  plerumque  eam  viam  et  rationem  secutus  est,  ut 
non  multa  sint,  in  quibus  ab  eruditissimi  viri  iudicio  discedendum  videatur.  Eorum  nos 
tria  afferimus,  non  magna,  quorum  unum  supra  c.  n  cum  de  officiis  ageretur  expositum 
est,  nunc  adiicientur  duo. 

Libro  I  6,  19  haec  leguntur. 

Sed  hoc  commune  vitium;  illae  Epicuri  propriae  ruinae:  censet  enim 

eadem  illa  individua  et  solida   corpora  ferri  deorsum  suo  pondere  ad 

lineam,  hunc  naturalem  esse  omnium  corporum  motum.  deinde  ihidem  homo 

acutua,  cum  illud  occurreret,  si  omnia  deorsus  e  regione  ferrentur  et  ut 

dixi  ad  lineam,  numquam  fore  ut  atomus  altera  alteram  posset  attingere, 

itaque  attulit  rem  commenticiam:  declinare  dixit  atomum  perpaulum,  quo 

nihil  posset  fieri  minus;  ita  effici  complexiones  et  copulationes  et  adhaesio- 

nes  atomorum  inter  se,  ex  quo  efficeretur  mundus  omnesque  partes  mundi. 

Apparet  quid  legentem  impediat :  duae  enim  partes  orationis  cum  optime  coire  possent, 

deinde  homo  acutus,  cum  occurreret,  haec  et  haec  posse  feri,  attulit  rem  commenticiam, 

turbavit  intimum  connexum  media  interposita  itaque  particula;  quae  quam  nullum  locum 

haberet  Madvigius  patefecit:    neque  enim  revocatur  oratio  quasi  ultra  finem  evagata 

neque  ei  rei  inservire  itaque  vox  sed  igitur  solet.    Quare  multis  ista  particula  suspecta 

fuit;  sed  eam  quominus  tollamus,  prohibet  quod  unde  eam  advolasse  dicamus  aegre 

dispicitur.    Non  felicius  si  quid  sentimus  ii,   qui  non   removendam  sed  emendandam 

vocem  opinati  aut  iterum  aut  ruit  atque  scribi  posse  coniectarunt;  quorum  neutrum  nec 

sententia  nec  orationis  forma  ferre  nobis  videtur.    Fuit  etiam  qui  non  particulam  sed 

totam  istam  sententiam  exstirpandam  instaret,  ortam  videlicet  ex  adnotatione  interpretis 

ridentis  Epicurum  sua  ipsius  ratione  confutari.    Quem  credimus  et  ipsum  rem  commen- 

ticiam  afferre:  certe  quidem  hoc  genus  omne  adnotationum  marginalium  textu  recepta- 

rum,  quibus  iudicium  probantis  vel  reprobantis  lectoris  exprimeretur,  quod  credula 

levitas  criticorum  excogitavit  ut  se  laqueis  difficultatum  expedirent,  nullo  probabili 
exemplo  confirmari  et  olim  posuimus  neque  nunc  quidquid  oblocuti  sunt  aliter  sentimus. 
Probabilius  Madvigius  coniecit  fortasse  verbum  alterum  errore  librarii  omissum  esse, 
cui  homo  acutus  subiectum  esset  cuique  illa  recte  adnecterentur  itaque  attulit  rem  com- 
menticiam.  Sed  nec  ipse  indicavit  verbum  quod  vellet,  nec  facile  excogitari  potest,  si 
quidem  ad  illa  deinde  homo  acutus  quid  desideretur  cum  quaeritur,  non  potest  responderi 
nisi  attulit  rem  commenticiam.  Hoc  ita  esse  confirmant  ea,  quae  paene  eandem  in  sen- 
tentiam  Cicero  scribit  de  natura  deorum  i  25,  69  velut  Epicurus  cum  videret,  si  atomi 
/errentur  in  locum  inferiorem  suopte  pondere,  nihil  fore  in  nosira  potestate,  quod  esaet 
earum  motus  certus  et  necessarius,  invenit,  quo  modo  necessitatem  effugeret:  ait  atomum 
cum  pondere  et  gravitate  deorsus  feratur,  declinare  paululum;  quae  est  oratio  pariter 
formata  easdemque  plane  per  partes  distributa,  unde  intelligi  potest,  illo  altero  loco 
nihil  requiri  amplius,  sed  sententiae  comformationem  recte  per  eadem  membra  evolvi: 
deinde  homo  acutus,  cum  occurreret,  talia  fieri,  attulit  rem  commenticiam:  dixit 
declinare  atomum.  Qua  comparatione  confisi  dubitamus  etiam  Useneri  sententiae  acce- 
dere,  qui  in  nobilissimo  Epicureorum  libro,  cum  haec  inter  fragmenta  afferret  p.  199, 
itaque  particula  ad  superiora  relata  post  eam  defectum  orationis  notavit,  quid  addi 
cuperet  non  indicavit.  Nos  quo  magis  intelligimus  in  illa  sententia  nihil  desiderari 
nullamque  vocem  prave  scriptam  esse,  unam  itaque  particulam  officere  et  obstare 
scrupulosque  ex  se  parere,  eo  proniores  sumus  in  eam  opinionem,  ut  peccatum  non  esse 
nisi  a  Cicerone  ipso  putemus,  qui  posteaquam  exposuit  plenius  illa  quae  Epicuro  occur- 
risse  (h.  e.  in  mentem  venisse)  dicit,  si  omnia  deorsum  e  regione  ferrentur,  numquam 
fore  ut  atomus  atomum  attingeret,  continuavit  orationem  verbis  itaque  attulit  rem 
commenticiam,  errore  seductus,  quasi  non  praemisisset,  homo  acutus^  cum  occurreret,  sed 
illa  potius  deinde  ibidem  homini  acuto  occurrit. 

Non  quaerimus  de  anacoluthorum  Ciceronianorum  modis  ac  generibus,  de 
quibus,  post  alios  et  inprimis  G.  Schuppium  olim  philologum  nunc  philosophum  multis 
et  magnis  meritis  clarum,  diligenter  exposuit  F.  Gustafssonus  in  libello  de  primo  Cicero- 
nis  de  finibus  Helsingforsiae  a.  1878  edito,  qui  quidem  hoc  probe  ostendit,  saepe  multa 
non  recte  ad  hunc  numerum  adscribi.  Neque  hoc  adeo  ad  hanc  rem  quam  agimus 
pertinere  arbitramur,  exstare  alibi  apud  Ciceronem  imperfectae  orationis  exempla  aut 
posse  hoc  nostrum  ad  certum  quoddam  genus  eorum  referri.  Sed  illud  potius  indagan- 
dum  esse  dicimus,  sicubi  oratio  non  suo  ordine  procedit,  quo  errore  quave  socordia  hoc 
fieri  potuerit,  ut  coepta  dicendi  forma  derelicta  neque  rite  ad  suum  finem  deducta  sit. 
Quare  quod  coniicimus  isto  loco  accidisse  ne  quis  aspernetur  propterea  quod  credibile 
non  sit  in  tantulo  intervallo  sic  aberratum  esse,  hoc  respondemus,  spatium  non  esse 
quod  momentum  faciat,  sed  explicatiorem  istam  et  pluribus  partibus  distinctam  senten- 
tiam  quae  media  est  interiecta  fefellisse  scriptorem  ut  inducente  specie  crederet  se  non 
quae  praemisit  praemisisse  sed  similia  istis  et  quibus  quae  insequuntur  adnecti  possent. 
Quamobrem  hoc  genus  erroris  quod   statuimus   suapte  natura  probabile  esse  negari 

non  posset,  etiam  si  singulare  esset  in  scriptis  TuUianis:  sed  est  in  promptu  exemplum, 
geminum  quod  nobis  videtur,  quod  licet  alium  explicandi  modum  non  recipiat,  tamen 
nemini,  quantum  scimus,  suspicionem  movit,  ut  intelligatur  talia  aciem  mentis  non 
solum  scribentium  sed  etiam  legentium  effugere  et  ut  scribi  ita  legi  sine  offensione 
posse.   In  oratione  pro  Balbo  haec  leguntur  14,  32. 

Etenim  quaedam  foedera  exstant,   ut  Cenomanorum,   Insubrium,  Helve- 

tiorum,  lapydum,  nonnullorum  item  ex  Gallia  barbarorum,  quorum  in 

foederibus  exceptum  est,  ne  quis  eorum  a  nobis  civis  recipiatur.  quod- 

si  exceptio  facit,  ne  liceat,  ubi  non  sit  exceptum,  ibi  necesse  est  licere. 

Memorabilis  haud  dubie  est  haec  structura  et  in  ambitu  orationis  minime  prolixo.    Nam 

in  unum  coire  non  possunt  quaedam  foedera  exstant,  quoru7n  in  foederibus,  sed  apparet 

pluribus  populorum  nominibus  mediis  intercedentibus  factum  esse  ut  ad  haec  appli- 

carentur  illa  quorum  infoederibus  exceptum  est,  neglectis  primis  verbis  quaedam  foedera 

exstant,  quae  sic  continuari  orationem  postulabant,  exstantfoedera  complurium  populorum, 

in  quibus  exceptum  est.  Non  erit,  opiijamur,  qui  haec  corrigendo  in  accuratiorem  formam 

coercere  cupiat,  si  possit,  cum  manifestum  sit,  quid  de  inita  via  oratorem  deflexerit, 

quem  ne  nunc  quidem  longius  intervallum  impedivit  sed  interpositorum  species  decepit. 

Ut  sperare  liceat  ex  hoc  exemplo  fortasse  fore  ut  aliquid  subsidii  redundet  ad  tutanda 

verba  de  finibus  quae  disceptanda  sumpsimus. 

In  quinto  de  finibus  quae  leguntur  24,  69 

Quo  modo  igitur,  inquies,  verum  esse  poterit  omnia  referri  ad  summum 

bonum,  si  amicitiae,  si  propinquitates,  si  reliqua  externa  summo  bono  non 

continenturf  hac  videlicet  ratione,  quod  ea,  quae  externa  sunt,  iis  tuemur 

officiis,  quae  oriuntur  a  suo  cuiusque  genere  virtutis.  nam  et  amici  cultus 

et  parentis  ei  qui  officio  fungitur,  in  eo  ipso  prodest,  quod  itafungi  officio 

in  recte  factis  est,   quae  sunt  orta  a  virtutibus.    quae   quidem  sapientes 

utentes  sequuntur  duce  natura  tamquam;  non  perfecti  autem  homines 

et  tamen  ingeniis  excellentibus  praediti  excitantur  saepe  gloria,  quae  habet 

speciem  honestatie  et  similitudinem 

multifariam  ingenia  criticorum  exercuerunt.     Sententiarum   tenorem  et  argumentandi 

viam  optime  explanavit  Madvigius  neque  est  quod  in  ea  re  moremur  diutius.    Nobis 

agendum  est  de  extrema  parte  sententiae  et  inprimis  de  verbis  quae  quidem  sapientes 

utentes  sequuntur  duce  natura  tamquam,  quae  mirum  et  memorabilem  ordinem  habent, 

sed  eum  aut  omnium  aut  meliorum  codicum  fide  stabilitum.    Haec  ut  ad  probabilem 

formam   redigerentur,   iam   Goerenzius   illa   duo   vocabula  utentes   et   tamquam  ut  ex 

glossematis  orta  expungenda  ratus  est;  quo  facto   tamquam  Tulliana  haec  relinque- 

rentur  quae  quidem  sapientes  sequuntur  duce  natura,  in  quibus  nihil  est  profecto  quod 

reprehendatur.    Eandemque  rationem  fidentius  exsecutus  est  Madvigius,  qui  in  tribus 

suis  editionibus  haec  ita  exprimenda  curavit  sapientes   sequuntur  [utentes  tamquamj 

duce  natura,  retinens  eum   ordinem  verborum   qui  est   in   vetustis   editionibus:   nam 

in  Hbris  ea  aliter  ordinata  esse  diximus.  Sed  melius  et  ad  memoriam  librorum  accom- 
modatius  haec,  ceteroquin  Madvigii  rationibus  probatis,  Muellerus  edidit,  cum  ea  sic 
notari  mallet  sapientes  [utentesj  sequuntur  duce  natura  [tamquamj.  Longius  profectus 
Baiterus  in  utraque  quam  paravit  editione,  quo  nitidior  esset  textus  forma  neve  un- 
corum  quadrata  figura  legentium  oculos  violaret,  quae  illi  uncinata  dedcrunt  ut  falsa,*. 
ne  toleravit  quidem  in  ordine:  quae  quidem  sapientes  sequuntur  duce  natura.  Atqui 
in  his  ut  nihil  est  nimirum  offensionis,  ita  ne  illud  quidem  perspicias,  qui  factum  sit 
in  hac  simWicissima  oratione  ut  aliena  sedulitate  illa  duo  vocabula  et  isto  quidem 
ordine  addepentur.  Et  haec  deliberatio,  qua  nihil  magis  in  promptu  erat,  tandem  ipsum 
advertit  Madvigium  qui  a  1869  in  altera  editione  adnotationi  qua  manifestam  esse 
interpolationem  affirmaverat  haec  adiecit:  "verum  unde  haec  ascribere  ad  duce  natura 
cuiquam  in  nientem  venit?  et  qui  sic  distracta  et  transposita  verba  sunt,  alterum  in 
omnibus,  alternm  in  melioribus  codicibus?  latet  aliquid  huiusmodi,  quae  quidem  sa- 
pientes  vidente\sequuntur  duce  natura  eam  viam^  De  emendandi  conamine  quid 
iudicandum  sit  postea  videbimus.  Sed  illud  verissime  ut  putamus  negavit  credibile 
esse  illa  duo  vocabula,  ita  separata  praesertim,  suam  glossematis  originem  debere. 
Sed  hanc  prudentissimi  hominis  animadversionem  novissimus  editor  aut  ignoravit  aut 
contempsit,  certe  perrexit  Baiteri  vestigia  legere.  Sic  enim  solent  praeclari  critici,  qui 
quia  rescissis  duobus  vocabulis  restat  oratio  non  vituperabilis,  in  ea  acquiescunt,  nihil 
anxie  quaerentes  unde  accessionem  istam  factam  putemus,  quam  auferunt  vel  secludunt. 
Quasi  vero  uUa  ratio  constare  posset,  cuius  pars  altera  in  obscuro  latet. 

Nos  ut  penitus  perspiciatur  si  fieri  possit,  quid  tandem  offensionis  aut  in- 
solentiae  habere  dicamus  istam  quam  excutimus  orationem,  omittimus  paulisper  tradi- 
tam  eius  scripturam  et  proficiscimur  ab  ea  forma  quae  olim  vulgo  inde  a  Manutio  cir- 
cumferri  solebat.  Haec  igitur  in  istis  vetustioribus  editionibus  leguntur:  quae  quidem 
sapientes  sequuntur,  utentes  tamquam  duce  natura.  Quae  verba  qui  Ciceronis  more  lo- 
quendique  usu  aestimaverit,  intelliget  nihil  habere  quod  hunc  scriptorem  dedeceat  aut 
ullum  dubium  movere  de  sinceritate  possit.  Sic  enim  scribit  Cicero  in  Tusculanis  dis- 
putationibus  m  17,  37  ad  haec  bona  me  si  revocas,  Epicure,  pareo,  sequor,  utor  te 
ipso  duce,  obliviscor  etiam  malorum;  Academ.  i  8,  32  post  argumentis  quibusdam  et 
rerum  notis  quasi  ducibus  titebantur  ad  probandum  et  ad  concludendum  id  quod  ex- 
planari  volebant:  putamus  enim  ita  recte  scribi  Davisio  auctore  pro  eis  quae  libri  tradunt 
et  quasi  rerum  notis  ducibus;  denique  Tuscul.  disput.  iv  30,  64  alii  metum  praemolestiam 
appellabant,  quod  esset  quasi  dux  consequentis  molestiae;  quibus  addita  sint  similiahaec 
de  natura  deorum  i  15,  40  legis  perpetuae  et  aetemae  vim,  quae  quasi  dux  vitae  et 
magistra  ofjiciorum  sit.  His  igitur  tribus  aut  quatuor  exemplis  videmur  tantum  vicisse, 
primum  ut  sequuntur  utentes  duce  natura  recte  ac  de  more  dici  intelligatur;  secundo 
autem  loco  utentes  tamquam  duce  natura  ineptum  non  esse  aut  insolens;  in  qua  re  illud 
animadvertendum  est,  ducem  et  hoc  loco  et  illis  superioribus  dici  ducem  viae,  et  in 
figurata  oratione,  qualis  haec  est,  tam  recte  addi  quam  omitti  particulas  comparativas. 

tamquam^  quasi  potuisse,  velut  pari  modo  homines  in  speculis  sunt,  observant,  et  in  hac 
custodia  et  tamquam  specula;  ad  aliquod  tamquam  adminiculum,  et  nullis  adminiculis ; 
frenos  et  tamquam  frenos  dicere  solebant. 

Quae  si  recte  exposuimus,  consectarium  fiet,  ut  neutrum  probabile  sit,  nec 
ab  interpolatore  adscripta  esse  ista  duo  vocabula,  utentes  et  tamquam,  quae  certissimus 
loquendi  usus  tuetur,  neque  ea  per  incuriam  librarii  deformata  et  corrupta  esse  ex  iis 
quae  scriptor  posuerat.  Ut  nec  illis  assentiendum  sit  qui  haec  duo  ut  falsa  addita- 
menta  excludunt  neque  ei  si  qui  emendando  ex  iis  suscitare  cupiat  quod  verum  sit. 
Quare  ne  Madvigii  quidem  quamvis  subtiliter  excogitata  ratio  videtites  ex  utentes,  ex 
tamquam  auten  eam  viam  restituentis,  probari  potest,  quia  temptat  quae  vera  esse 
intelleximus;  neque  probabiliora  alii  attulerunt. 

Haec  nos  disseruimus  exorsi  ex  ista  vulgata  olim  scriptura  quae  quidem  sa- 
pientes  sequuntur,  utentes  tamquam  duce  natura,  quae  si  librorum  fide  niteretur,  neminem 
putamus  de  insiticiis  aut  corruptis  cogitaturum  fuisse:  adeo  baec  apte  scripta  et  com- 
posita  sunt.  Sed  codicum  memoriam  consulentibus,  cum  haec  ita  in  omnibus  aut  me- 
lioribus  libris  exarata  esse  constet  quae  quidem  sapientes  utentes  sequuntur  duce  natura 
tamquam,  perspicuum  fit,  verba  quidem  scripta  recte,  sed  miris  modis  esse  traiecta 
nec  primitivam  seriem  retinere.  Nam  haec  utentes  sequuntur  duce  natura  si  qui  forte 
tutari  velit  vel  iis  quae  leguntur  Acad.  ir  14,  43  similitudines  dissimilitudinesque  et 
earum  tenuis  et  acuta  distinctio  fidentium  est  hominum  illa  vera  etfirma  esse;  vel  quae 
de  off.  III  26,  99  dimicare  melius  fuit  quam  deserere  consentientem  Graeciam  ad 
bellum  harbaris  inferendum,  intelligi  oportet  haec  ex  eo  genere  prompta  esse  quod 
late  patuit  et  id  proprii  habet  ut  nominibus  interpositis  inter  participium  et  quae  a  par- 
ticipio  suspensa  sunt  diiungantur  quae  coniungenda  erant;  quod  genus  Madvigius  cum 
alibi  tum  plenius  Emendationibus  Livianis  ed.  ii  p.  330  persecutus  est  (vide  ad  ii  de 
legib.  22,  56  adnotata).  Sed  illi  exemplo  quod  compar  sit  nec  allatum  ab  aliis  vidimus 
nec  nobis  afferre  contigit.  Itaque  hic  primum  aliquid  turbatum  esse  in  ordine  agnos- 
citur.  Non  magis  erit  qui  hunc  positum  foveat  duce  natura  tamquam;  nam  quamquam 
notum  est  id  genus  particulas  nonnumquam  postponi  iis  quibus  praeponi  debebant, 
velut  de  off.  ii  8,  30  aeque  utrisque  est propemodum  comparanda,  vel  ibid.  i  30,  107 
intellegendum  est  duabus  quasi  nos  a  natura  indutos  esse  personis;  Lael.  25,  92  ut  unus 
quasi  animus  fiat  ex  pluribus,  tamen  illi  quod  aequum  sit  vix  arbitramur  inveniri; 
et  hanc  igitur  collocationem  turbis  factis  adscribicaits.  Itaque  negari  non  potest,  huius 
orationis  membra  nescio  quo  casu  temere  esse  disiecta.  Quoniamque  verba  ipsa  in- 
tegra  esse  nec  vitiose  scripta  satis  ut  arbitramur  probavimus,  hoc  unum  agendum  est, 
ut  eorum  ordo  probe  instauretur.  Et  certe  clementiorem  iudicem  habebimus  eum  qui 
nulla  parte  resecta,  ne  littera  quidem  aut  syllaba  mutata,  seriem  tantum  eorum  quae 
scripta  sunt  recuperare  studeat,  quam  qui  curtatam  et  demutatam  suo  arbitrio  ora- 
tionem  Ciceroni  ut  suam  redhibeat.  Sed  ea  series  varia  esse  potuit,  et  illa  quae  olim 
circumferebatur,  quamquam  vituperari  non  potest,  cum  librorum  scriptura  collata  pro- 

babilis  non  est.  Neque  hoc  satis  esse  dicas  aliquem  ordinem  qui  modo  tolerabilis  sit 
restituisse,  sed  si  licet  eum  oportet  assequamur  qui  simul  turbarum  factarum  causam 
et  principium  aperiat.  Id  quod  fieri  posse  opinabamur,  si  Ciceronem  haec  ita  scrip- 
sisse  statuerimus: 

quae  quidem  sapientes  natura  tamquam  duce  utentes  sequuntur ;  non  per- 
fecti  auiem  homines  et  tamen  ingeniis  excellentibus  praediti  excitantiir 
saepe  gloria. 
Quae  ut  simplex  est  et  nativa  verborum  collocatio  et  qua  natura  plenam  vim  sen- 
tentiae  contrarii  ratione  poscente  sustineat,  ita  ansam  errori  librarii  dabat,  qui  simili- 
tudine  terminationum  deceptus  cum  a  sapientea  ad  utentes  aberraret,  sapientes  sequun- 
tur  continuavit,  quae  media  erant  natura  tamquam  duce  utentes  praetermisit;  quae  in 
margine  adscripta  non  eo  quo  debebant  ordine  sed  plane  perverso  contextu  rursus 
recepta  sunt  h.  e.  ita  ut  unum  utentes,  fortasse  nota  indicante,  suum  locum  recuperaret, 
cetera,  quae  ei  praemittenda  erant,  postponerentur  et  ipsa  ordine  inverso,  sequuntur 
duce  natura  tamquam.  Non  nescimus  haec  coniecturae  successu  pendere  et  nos  nar- 
rare  olu  av  yivouo,  sed  pro  certo  asseveramus  nihil  nisi  hoc  unum,  haec  verba,  nec 
aucta  additamentis  nec  vitio  scripturae  depravata,  nulla  re  alia  laborare  quam  per- 
turbato  ordine;  quem  probum  ac  probabilem  restituisse  nobis  videmur. 

IV.  In  Tusculanis  disputationibus  toties  tot  virorum  doctorum  cura  et  opera 
tractatis,  vix  ut  restare  credas,  quod  in  disceptationem  vocari  possit,  sunt  tamen,  viden- 
tur  quidem  certe  nobis  esse,  nonnulla,  quae  nondum  ita  profligata  aut  ad  exitum  ad- 
ducta  sint,  ut  acquiescere  liceat.  Cuius  rei  duo  proponimus  exempla:  primum  hoc 
V  40,  117. 

Congerantur  in  unum  omnia,  ut  idem  oculis  et  auribus  captus  sit,  pre- 

matur  etiam  doloribus  acerrumis  corporis,  qui  primum  per  se  ipsi  ple- 

rumque  conficiunt  hominem;  sin  forte  longinquitate  producti  vehementius 

tamen  torquent  quam  ut  causa  sit  cur  ferantur,  quid  est  tattdem  di  boni 

quod  laboremus?  portus  enim  praesto  est,  [quoniam  mors  ibidem  est] 

aeternum  nihil  sentiendi  receptaculum. 

Scripsimus  haec  ut  a  Muellero  edita  sunt.    Ad  verba,  quibus  uncos  addidit,  haec  ad- 

notavit  Davisius:  'apertum  glossema,    quod   sagacissimus  Bentleius  primus  vidit,'  nil 

praeterea.    Et  post  Bentleium  Davisiumque  multi,  Baiterus  a.  1863,  Sorofius  quoque 

quamquam  variavit,  denique  Muellerus  eadem  verba  ut  additicia  segregarunt:  quorum 

tamen  nemo  additamenti  causam  et  consilium  vei  verbo  declarare  ausus  est,  sed  auc- 

toritate  magni  viri  moti  sustulerunt  quae  intelligi  non  poterant.   Et  sunt  sane  ista  verba 

quoniam  mors  ibidem  est  valde  obscura.    Sed  minusne  obscura  sunt  si  ab  Cicerone 

abiudicantur?  et  qui  ea  praeter  mentem  Ciceronis  adiecit,  nihilne  sensisse  putabitur? 

Frustra  quaerimus:  nihil  nos  adiuvant  interpretes.   Nos  vcro  cunctamur  damnare  quo- 

rum  nec  sensum  nec  rationem  dispicimus.    Accedit  alterum:  quae  restant  illis  deletis 

portus  enim  praesto  est,  aeternum  nihil  sentiendi  receptaculum,  possunt  illa  quidem  in- 
telligi  nec  vitiosa  sunt,  sed  tamen  non  nimis  scitum  est  hoc  dicendi  genus;  quod 
quoniam  non  ita  traditum  est  sed.  nostro  decreto  partum,  dubites  quam  Ciceronem  de- 
cere  dicas.  Quae  cum  ita  sint,  mirum  non  est  fuisse  qui  in  Bentleiana  ratione  non 
esse  persistendum  rati  alios  emendandi  modos  circumspicerent.  Fuit  qui  ibidem  de- 
lendum  censeret,  quoniam  mors  est  aeternum  nihil  sentiendi  receptaculum,  haud  inepta 
sententia,  sed  non  apparet  unde  istam  particulam  accessisse  dicamus.  Alius  non  ibi- 
dem  sed  mors  abesse  maluit,  qua  dempta  voce  crescit  non  minuitur  difficultas  ibi- 
dem  particulae  explicandae:  quo  enim  referimus?  Itaque  Wesenbergius  (ut  iam  ante 
Nissenius)  quoniam  ibidem  maxime  obstare  probabili  sententiae  et  orationi  videbatur, 
hanc  particulam  aggrediendam,  verum  non  abiiciendam,  sed  corrigendam  esse  censuit: 
ex  ibidem  effecit  quidem,  quoniam  mors  quidem  est  n.  s.  receptaculum,  sed  quia  mors 
non  satis  apte  ea  particula  addita  aCui  videbatur,  transposuit  quidem  et  scripsit  quo- 
niam  quidem  mors  est  n.  s.  receptaculum,  et  has  duas  particulas  Ciceronem  saepe  copu- 
lare  multis  exemplis  probavit.  Atque  haec  emendatio  multorum  plausum  tulit  per 
multasque  editiones  recentiorum  criticorum,  Tischeri,  Sorofii,  Heinii,  Meissneri,  al. 
propagata  est.  Quorum  conseusui  quominus  accedamus  multa  nos  retinent:  ex  ibidem 
efficere  quidem,  quo  nihil  opus  erat,  et  hoc  quia  eo  loco  ineptum  est  transponere  et 
scribere  quoniam  quidem,  quod  item  inutile  erat,  quam  tandem  probabilitatem  habere 
dicimus  hanc  emendandi  rationem?  ut  mittamus,  ne  satis  apte  quidem  mortem  dici 
esse  receptaculum  nihil  sentiendi;  certe  probabilius  videtur  quod  Cicero  de  divinatione 
11  72,  150  ait  perfugium  videtur  omnium  laborum  et  sollicitudinum  esse  somnus  aut  quod 
idem  pro  Cluent.  61,  171  huic  mortem  maturabat  inimicus,  quod  illi  unum  in  malis 
erat  perfugium  calamitatis.  Sed  editores  gaudentes  habere  quod  edi  possit  et  si  dis 
placet  conniventi  probari,  rem  futilem  tamquam  certam  vulgarunt  eique  quod  falsum 
erat  speciem  veritatis  induerunt.  Quanto  praestitisset,  quae  certa  emendatione  restitui 
non  poterant  intacta  relinquere  et  quasi  morbosum  in  publico  exponere,  ut  praeter- 
euntium  misericordiam  moveret  et  fortasse  medelae  particeps  fieret. 

Nos  dum  contemplamur  illud  ipsum  ibidem  quod  tam  multis  offensioni  fuit, 
et  simul  attendimus  non  plene  satisfacere  eam  orationis  formam  qua  mors  dicitur  esse 
nihil  sentiendi  receptaculum,  inde  nata  est  opinio  non  additamento  auctam  nec  vitio 
infectam  esse  sed  defectu  laborare  orationem,  et  vocem  unam  duasve  errore  inter- 
ceptas  esse,  Ciceronem  autem  scripsisse 

Portus  enim  praesto  est,  quoniam  mors  [ubi  estj,   ibidem  est  aetemum 

nihil  sentiendi  receptaculum. 
Sic  et  ibidem  habet  quo  referatur,  et  recte  dicitur  non  mors  esse  receptaculum  sed  ubi 
mors  sit  ibidem  esse  nihil  sentiendi  receptaculum.  Porro  ubi  est  quam  levi  errore  ante 
ibidem  scribentis  incuria  neglexerit  in  aperto  est,  et  quoniam  quae  facta  sunt  credibile 
fit  fieri  posse,  afferimus  pro  Balbo  14,  32  quod  si  exceptio  facit  ne  liceat,  ubi  [non 
sit  exceptum,  ibi]  necesse  est  licere  pridem  restituta  esse  quae  simili  errore  praeter- 

missa  erant.  Postremo  quod  ita  loquitur  mors  uhi  est  ibidem  est  n.  8.  receptaculum,  ut 
sententiae  apprime  conveniens  est,  ita  usu  dicendi  Tulliano  egregie  confirmatur.  Nam 
ut  Plautus  dicit  (Trucul.  iv  4,  32  cf.  Quintilian.  v  11,  41)  tibi  amici,  ibidem  (sunt)  opea, 
ita  saepe  scribit  Cicero;  de  re  publica  iii  31,  43  ergo  ubi  tyrannus  est,  ibi  non  vitio- 
sam  sed  dicendum  est  plane  nullam  esse  rem  publicam;  de  fin.  v  32  95  ut,  ubi  virtus 
sit,  ibi  esse  miseria  et  aerumna  non  possil;  in  Pison.  26,  62  ut  ubi  hostis  non  erat,  ibi 
triumphi  causam  aliquam  quaereret;  pro  Milon.  37,  101  exilium  ibi  esse  putat,  uhi  vir- 
tuti  non  sit  locus;  de  lege  agrar.  ii  33,  91  uhi  honos  publice  non  est,  ibi  gloriae  cupi- 
ditas  esse  non  potest;  multaque  alia,  quae  afferre  longum  est.  Sed  addimus  de  domo 
46,  121  ibi  enim  postis  est,  ubi  templi  aditus  est,  non  alia  de  causa  quam  ne  cui  offen- 
sioni  sit  duplex  est  in  ista  oratione  mors  ubi  est,  ibidem  est,  id  quod  si  tanti  sit 
etiam  pluribus  confirmare  liceat. 

Alterum   exemplum   petimus   ex   eodem   libro  17,  51,    ubi   haec  leguntur  in 
Muelleri  exemplari 

Quo  loco  quaero,  quam  vim  habeat  lihra  illa  Critolai,  qui  cum  in  alteram 
lancem  animi  hona  imponat,  in  alteram  corporis  et  extema,  tantum  pro- 
pendere  illam  [boni  lancemj  putet  ut  terram  et  maria  deprimat. 
Ad  quae  verba  haec  est  Bentleii  apud  Davisium  adnotatio:  "quid  illud  est  quod  boni 
lancem  dicit?  cum  in  utraque  lance  fuerint  bona:  in  illa  bona  animi,  in  hac  bona  corporis 
et  externa.  hoccine  a  tot  editoribus  doctissimis  tam  patienter  ferri?  lege  vero  tantum 
propendere  illam  ANIMI  lancem  putet.  vel  dele  boni  et  scribe  tantum  propendere  illam 
lancem  putet:  illam,  hoc  est  quam  priorem  nominavit.  noster  de  fin.  v  30,  (91)  au- 
deho  igitur  cetera  quae  secundum  naturam  sunt  bona  appellare:  virtutis  autem  ampli- 
tudinem  quasi  in  altera  librae  lance  ponere:  terram,  mihi  crede,  ea  lanx  et  maria 
depirimet  [cf.  Acad.  ii  12,  38].  nota  autem  locutionis  genus  idKanxdv.  nam  in  bilance 
quae  lanx  praeponderat,  non  deprimit  oppositam,  verum  elevat.  sed  vulgaris  sermonis 
errore  labi  etiam  sapienti  et  diserto  concessum  est."  Ex  Bentleii  coniecturis  alteram, 
qua  animi  pro  boni  reponi  voluit,  praeter  Davisium  nemo  editoruni,  quem  quidem  novi- 
mus,  recipiendam  duxit,  non  iniuria,  quoniam  haec  scriptura  licet  explicari  quodam  modo 
possit,  satisfacere  non  potest.  Sed  alteram,  qua  boni  nomine  deleto  illam  lancem 
retinetur,  plures  editores  cuni  Orellio  in  prima  Turicensi  expresserunt;  at  ex  quo 
Baiterus  in  altera  Turicensi  haec  duo  boni  lancem  reiicienda  proposuit,  retinendum 
unum  illam,  recentioris  aetatis  editores  plerique  omnes  in  hanc  sententiam  pedibus  ierunt. 
Utrumque  recte  scribi  potuisse  quis  negabit,  tam  illam,  quod  quo  referretur 
per  se  satis  manifestum  erat,  quam  illam  lancem,  quod  certe  illo  deterius  non  erat, 
quandoquidem  Ciceronem  constat  saepe  pronomini  nomen  etiam  praeter  necessitatem 
addere  solere,  velut  de  officiis  i  44,  158  ergo  omne  officium  quod  ad  coniunctionem 
hominum  et  ad  societatem  tuendam  valet,  anteponendum  est  illi  officio  quod  cognitione 
et  scientia  continetur,  et  Tuscul.  disp.  v  34,  97  nec  esuriens  Ptolomaeus  ederat;  cui  cum 
peragranti  Aegyptum  comitibus  non  consecutis  cibarius  in  casa  panis  datus  esset,  nihil 

visum  est  illo  pane  ivcundius;  id  quod  maxime  cadit  in  formas  pronominis  is,  quode 
vide  verba  de  finibus  a  Bentleio  allata  et  a  nobis  adnotata  ad  haec  de  legibus  ii  6,  14 
pritis  quam  ipsam  legem  recitem,  de  eius  legis  laude  dicam.  Sed  utrum  eorum  proba- 
veris,  de  additamento  quaerendum  est:  sive  enim  Cicero  nihil  scripsit  nisi  illam,  quod 
plerisque  probatur,  quo  consilio  credimus  ad  pronomen  a  nescio  quo  adiecta  esse  verba 
boni  lancem,  sive  illam  lancem  maluit,  qua  re  motum  dicimus,  quicumque  fuit,  ut  illis 
boni  interponeret.  Talia,  ut  saepe  dicimus,  vulgo  critici  non  curant,  qui  cum  ha- 
beant  quod  cum  aliqua  specie  edi  possit,  contenti  sunt  neque  se  vexant  amplius.  Et 
tamen  ea  non  sine  detrimento  negliguntur.  Velut  hoc  loco  considerandum  est  boni 
lancem  nec  Ciceronem  neque  magis  eum,  quem  haec  sua  sponte  addidisse  volunt,  eam 
lancem  appellare  potuisse,  in  qua  animi  bona  imposita  sunt.  Nam  non  de  bonis  agitur 
universe  sed  de  certo  quodam  genere  bonorum  ex  iis  quae  modo  divisa  sunt:  in  qua 
re  ne  is  quidem  facile  aberrare  potuit,  quicumque  primus  hoc  egit  ut  additamento  facto 
definitius  eius  lancis  onus  significaret.  Itaque  boni  cum  neutra  parte  defendi  possit, 
sive  Tullianum  esse  sive  spuria  origine  putatur,  nonne  multo  credibilius  est  nihil  hic 
alieni  insertum  sed  quod  positum  erat  ab  auctore  scribentis  errore  corruptum  esse 
et  obscuratum?  Quodsi  ex  boni  effici  posset  quod  in  hanc  sententiam  quadraret  et  cer- 
tiorem  huius  lancis  notationem  afi"erret,  hoc  eo  probabilius  foret,  quod,  quamquam  et 
illam  et  illam  lancem  satisfacere  posse  iure  concessimus,  tamen  post  illa  quae  praecedunt 
cum  in  alteram  lancem  animi  bona  imponat,  in  alteram  corporis  et  extema  nihil  aptius, 
nihil  magis  appositum  ad  sententiam  esse  potuit,  quam  hanc  lancem,  in  qua  sola  omnis 
vis  est  comparationis,  expressius  denotari.  Haec  dum  reputamus  eo  devenimus  ut 
suspicaremur  Ciceronem  scripsisse 

libra  illa  Critolai,  qui  cum  in  alteram  lancem  animi  bona  imponat,  in 
alteram  corporis  et  externa,  tantum  propendere  illam  bonorum  animi 
lancem  putet  ut  terram  et  maria  deprimat. 
Haec  est  enim  recta  et  propria  huius  lancis  appellatio,  quae  non  sine  grata  varietate 
afi"ertur,  quod  cum  ante  animi  bona  posuerit,  nunc  bonorum  animi  lancem  dicit,  ut 
v  25,  72  gaudere  talibus  bonis  animi,  et  41,  119  tantam  praestantiam  in  bonis  animi; 
ct  de  genetivo  bonorum  animi  lancem  si  qui  forte  ambigat,  vel  illa  possunt  fidem  facere 
quae  de  fin.  iv  27,  76  leguntur  si  palearum  navem  evertit  et  si  auri.  Denique  haec  ple- 
nior  oratio  illam  bonorum  animi  lancem,  quam  sententiae  ponderi  egregie  aptari  diximus, 
nescio  quo  pacto  Ciceronis  morem  vel  maxime  decere  visa  est;  quod  quale  sit  etsi 
exemplis  declarari  vix  potest,  tamen  si  quis  vel  ea  temptaverit  quae  de  legibus  ii  4,  8 
(79,  2);  5,  11  (81,  10);  i  6,  19  (20,4)  leguntur,  percipiet,  opinamur,  quid  sit  quod  in 
ista  oratione  verissimam  manum  Tullianam  agnoscere  videamur. 

Haec  aliquamdiu  nova  esse  et  a  nobis  primis  inventa  putabamus,  dum  nostrae 
aetatis  editiones  evolvimus,  quas  stulti  credideramus  utilia  quidem  quaeque  ex  superio- 
rum  libris  excerpsisse.  Sed  cum  F.  A.  Wolfii  libellum,  cuius  raram  virtutem  et  ele- 
gantiam  admirari  solemus,   de  his  quoque  verbis  consuleremus,   haec  eadem  totidem 

litteris  expressa  legimus,  illam  [bonorum  animij  lancem,  hoc  quoque  intelleximus  iam 
Ernestum  ita  edidisse,  Wolfium  tantum  uncos  addidisse.  Ex  Orelliana  autem  prima 
didicimus  olim  fuisse  adeo  qui  hoc  ipsum  iu  optimo  codice  Regio  legi  crederent  (quod 
nunc  compertum  est  verum  non  esse),  et  eiusdem  scripturae  etiam  alium  librum  testem 
citari.  Haec  dum  colligimus,  mirabamur  neminem  ex  tot  editoribus  iam  inde  a  Turicensi 
altera  a.  1861  huius  scripturae  mentionem  fecisse.  Quam  si  non  dicimus  recepissent 
sed  tantum  memorassent,  credibile  est  pridem  exstitisse  qui  eam  ceteris  conaminibus 
esse  praeferendam  intelligeret.  Quae  licet  nihil  sit  nisi  docti  hominis  coniectura,  sive 
ea  reperta  est  in  aliquo  codice  sive  in  nullo,  tamen  veram  esse  nobis  persuasimus  et 
Ciceroni  postliminio  restituendam.  Quodsi  quis  tamen  dubitet  et  se  intelligere  neget,  ex 
bonorum  animi  qui  fieri  potuerit  honi,  hoc  dicimus,  in  tabula  quidem  delineari  non 
posse,  qui  factum  sit  ut  ex  bonorum  animi  (sive  amini,  quae  saepe  scribendi  errore  per- 
mutantur  in  libris)  haustis  mediis  syllabis  prima^et  extrema  bo  et  ni  relinquerentur, 
sed  potuisse  hoc  fieri  exemplo  doceri  ex  his  ipsis  libris  petito:  v  24,  68  haec  olim  vul- 
gabantur  unus  {animi  fetus)  in  cognitione  rerum  positus  et  in  explicatione  naturae,  alter 
in  descriptione  expetendarum  fugiendarumve  rerum,  tertius  in  iudicando  quid  cuigue  rei 
ait  conaequena,  sed  posteaquam  compertum  est  in  optimo  codice  Gudiano  haec  scripta 
esse  fugiendarumque  ue  rerum  ne  uiuendi,  eademque  in  codice  Regio  exarata  fuisse  sed 
ue  et  ne  uiuendi  litura  deleta  esse,  intellectum  est  a  Wesenbergio  in  archetypo  codice  syl- 
labas  quasdam  extritas  esse,  integram  autem  orationem  hanc  fuisse  expetendarumfugien- 
darumve  rerum  [et  in  ratio]»^  vivendi,  neque  postea  dubitatum  est.  Itaque  spes  est  fore 
ut  illa  quoque  scriptura  quam  ex  oblivione  suscitatam  defendimus,  tandem  se  probet 
criticis,  si  quidem  ab  ea  se  avertere  persuasione  voluerint,  qua  credunt  spongiam  istam 
deletilem  quasi  quandam  panaceam  esse  emendationis  Tullianae. 

Scr.  m.  Maio  a.  MDCCCIC. 


